78 



Que iames ne sera si fort 

 Ne si förment aracinez 



300 Que au derain ne seit finez 

 Par les dous bestes que ieo dis 

 Qui le pie Ii rungent tut dis 

 Ore uus di que ces bestes sont 

 Qui tut ades au pie Ii uont 



305 Par fei cest le ior e la nuit 

 Par la neire beste ceo cuit 

 Si deuez uus la nuit entendre 

 E pur la blanche deuez prendre 

 Le ior que chescun ior aiorne 



310 Car chescun ior fait vne orne 

 E chescune nuit ensement 

 Vers le point de son finement 

 Chescune nuit e chescun ior 

 Les uont ces dous bestes entor 



315 la de rungier ne fineront 



Tant que larbre abatu auerunt 

 Quant il prist hui a eschaicier 

 Ot mains auiure quil not ier 

 E le matin mains en aura 



320 la ceste lune ne faudra 

 Desquil ni aura mes rascine 

 Ne contre la mört medicine 

 Le sage home entent bien eueit 

 Quel part son arbre chair deit 



325 Si porueit e se porpense 

 Com il porra aueir defense 

 Quil ne chiece sor le dragon 

 En la tenebrose prison 

 Qui est plus freide que nul marbre 



330 Tant dis com il est en larbre 

 E quil a rasciues entieres 

 Fait oueraignes que deus a chieres 

 Geune almone e oreison 

 En fei e en confession 



